cyanic-selkie/wikianc huggingface dataset:
Portela, Cuntis
Situación
De leste para oeste sitúanse Loureiro de Arriba (na parte esquerda do collado mirando cara o val do Gallo), Loureiro de Abaixo, Novás (estes dous xa na parte central) e Portela (na parte esquerda e nas abas de Pedra Lobeira, na serra de Xesteiras). O rego Carbáns (afluente do Gallo) ten o seu nacemento nas proximidades da pista asfaltada que une Portela con Novás, xunto á escola infantil. Dito rego xunto cos seus regatos tributarios desemboca, xunto ó rego Sequeiros que ven de Couselo, no río Gallo nunha paraxe preto do lugar da Anllada (Arcos de Furcos).
Patrimonio
Preto de Loureiro de Arriba e da veciña aldea do Piñeiro (parroquia de Arcos de Furcos) atópanse os castros de Castroloureiro e da Aurela, no medio dun eucaliptal e aínda soterrados baixo terra, o primeiro na marxe dereita do val do rego Freixiño (xunto con Loureiro de Riba) e o segundo na esquerda (xunto co Piñeiro).
Trópico de Capricornio
Países
miniatura|dereita|300px|Sinal en [[Australia.]]
Franconia Media
A Franconia Media (en alemán Mittelfranken) é unha das sete rexións administrativas (Regierungsbezirk) en que está dividido o estado federado alemán de Baviera.
Troáns, Cuntis
Toponimia
O topónimo Troáns procede (pasando pola caída da lateral intervocálica) dun antropónimo xermánico na locución [villa(m)] Thrudilanis e está composto por thrud, "forza", un sufixo diminutivo illa e a terminación do xenitivo latino.
Signo lingüístico
Características
A noción de signo lingüístico foi definida por Ferdinand de Saussure no seu Cours de linguistique générale (Curso de lingüística xeral). Saussure suliñou tres características importantes do signo lingüístico:
All American Racers
Fórmula 1
miniatura|right|300px| Un coche USAC [[Eagle T2G, esencialmente idéntico ao Fórmula Un 'T1G agás das especificacións da suspensión e do motor.]] Co fin de participar nas carreiras de Fórmula 1, Gurney fundou Anglo American Racers. O Eagle T1G, impulsado por un obsoleto motor Coventry Climax, debutou no Gran Premio de Bélxica de 1966 e logrou os seus primeiros puntos cun quinto lugar, tres semanas máis tarde, no Gran Premio de Francia. En 1967 fichouse a Richie Ginther como segundo piloto. O motor Climax foi substituído por un novo Weslake V12 de 3 litros deseñado por Aubrey Woods, e construído en Gran Bretaña por Harry Weslake. En Spa-Francorchamps en xuño dese mesmo ano Gurney conseguiu unha vitoria, a primeira vitoria para "All-American" nun Gran Premio desde Jimmy Murphy en 1921. Excluíndo as 500 Millas de Indianápolis, este é o único triunfo dun coche dos Estados Unidos na Fórmula Un.
Trans-Am
AAR creou unha versión especial para a Trans-Am Series do Plymouth Barracuda, correu na tempada de 1970 da Trans-Am, cos pilotos Dan Gurney e Swede Savage. En 1970 ofrecéuselle unha homologación para producir unha edición especial.
As Palmas de Gran Canaria
Xeneralidades
A principal festa (Festas de San Xoán), o 24 de xuño, conmemora ao tempo a data da fundación da cidade.
O Entroido das Palmas de Gran Canaria é amplamente coñecido non só en España, senón no resto do mundo, é constitúe unha das máximas atraccións turísticas.
Minerva
Mito
Unha das características máis famosas da historia de Minerva é o seu desacordo con Neptuno para dar nome á cidade de Atenas. Doce grandes deuses, escollidos como árbitros, decidiron que quen producira a cousa máis útil para a cidade daríalle o seu nome. Neptuno, dun golpe de tridente, fixo que da terra saíse un cabalo e Minerva fixo crecer un campo de oliveiras, o que lle deu a vitoria.
Finalmente, é Minerva quen fai construír a nave dos argonautas segundo o seu debuxo, e quen coloca na súa proa a madeira que fala, cortada no bosque de Dódona, a cal dirixía o seu rumbo, informábaos dos perigos e indicáballes os medios para evitalos. Baixo esta metáfora é fácil recoñecer o temón da nave.
Askola
Limita cos municipios de Myrskylä, Mäntsälä, Pornainen, Porvoo e Pukkila, todos eles na súa mesma rexión.
Sopa de miso
Ingredientes e elaboración
A sopa de miso está composta por dous ingredientes esenciais: o dashi (caldo de peixe) que é a base da sopa e o miso (masa aromatizada de soia) que se disolve no dashi. Adóitanse usar dous tipos distintos de miso, o Shiro-Miso (branco, suave e con pouco sal) ou o Aka-Miso (vermello, forte e salgado).
Costumes
Esta sopa é un acompañamento básico da gastronomía xaponesa que se serve en almorzos, xantares e ceas. Nunca se serve como prato único e adoita acompañar o arroz branco e un ou dous pratos máis. No inverno adoita acompañar comidas frías coma o suxi.
Aviva Premiership 2012-2013
Formato da competición
O torneo está composto por 12 equipos, e ten un formato segundo o cal os equipos teñen que disputar dúas voltas completas, de xeito que cada equipo se enfronte ós outros 11 conxuntos dúas veces, unha como local e outra como visitante.
A liga comezou o 1 de setembro de 2012, e rematará o 25 de maio de 2013 coa gran final.
Eloi Caldeiro
Traxectoria
Acadou premios como o antes citado Galicia de Xornalismo, Meigas e Trasgos, O Facho de Poesía ou nomeamentos aos premios da Música da SGAE como mellor canción composta en galego no ano 2000. Foi fundador e presidente da Asociación de Compañías e Produtoras Discográficas Galegas (Agaphono). Colaborou en traballos de investigación: “Informe da Comunicación en Galicia, para o Consello da Cultura Galega que coordinou o escritor Manuel Rivas e a “Industria Cultural en Galicia, traballo colectivo a iniciativa da Universidade de Santiago de Compostela, sobre a industria cultural galega, dirixido polo catedrático da Facultade de Económicas de Santiago Alberte Meixide e que contou con Victor F.Freixanes, Presidente da Real Academia Galega, como coordinador.
Nogueira de Ramuín
Xeografía
O concello, de 98,3 km², abrangue trece parroquias. Está situado ao norte da provincia de Ourense, e limita ao norte cos concellos de Carballedo, Pantón, Sober, ao sur con Esgos e Xunqueira de Espadanedo, ao leste con Parada de Sil e ao oeste con Coles, A Peroxa e Pereiro de Aguiar.
Sitúase á beira da confluencia do río Miño co Sil, incluíndo tamén o val superior do río Loña. Cara ao sur está a depresión de Ourense, nas abas de Cabeza de Meda (1320 m).
Está comunicada a través da estrada OU-546 (Ourense - Monforte de Lemos) e da OU-536 (Ourense - Ponferrada).
Olympia (Manet)
Características
En cuanto a este cadro de Manet, outro dos motivos para o escándalo foi que a muller pintada era bastante coñecida en París: a modelo e tamén pintora Victorine Meurent.
Devon
Historia
Durante o século IX, o control saxón da zona veu dos viquingos e dalgunhas incursións esporádicas até a conquista normanda. Algúns nomes de orixe nórdica quedaron como mostra da presenza de viquinga no condado.
MGMT (proteína)
Deficiencia en defectos de campo
miniatura|Segmento do colon diseccionado recentemente e aberto lonxitudinalmente mostrando un cancro e catro pólipos. Debaixo un diagrama esquemático indicando un probable defecto de campo (unha rexión dos tecidos que precede e predispón ao desenvolvemento do cancro) neste segmento do colon. O diagrama indica subclons e subsubclons que eran precursores do tumor.
Represión en coordinación con outros xenes de reparación do ADN
Nos cancros, con frecuencia moitos xenes de reparación do ADN están reprimidos simultaneamente. Nun exemplo, que implica ao xene MGMT, Jiang et al. realizaron un estudo no que avaliaron a expresión dos ARNm de 27 xenes de reparación do ADN en 40 astrocitomas comparados con tecidos cerebrais normais de individuos sen astrocitoma. Entre os 27 xenes de reparación do ADN avaliados, 13 deles, que eran: MGMT, NTHL1, OGG1, SMUG1, ERCC1, ERCC2, ERCC3, ERCC4, MLH1, MLH3, RAD50, XRCC4 e XRCC5, estaban significativamene regulados á baixa en cada un dos tres graos (II, III e IV) dos astrocitomas. A represión destes 13 xenes tanto en astrocitomas de baixo grao coma de maior grao suxeriu que poden ser importantes nos estadios temperán e posteriores dos astrocitomas. Noutro exemplo, Kitajima et al. atoparon que a inmunorreactividade para a expresión de MGMT e MLH1 estaba estreitamente correlacionada en 135 espécimes de cancro gástrico e a perda de MGMT e hMLH1 parecía estar acelarada sincronicamente durante a progresión de tumores.
A expresión deficiente de múltiples xenes de reparación do ADN obsérvase con frecuencia nos cancros, e pode contribuír a que se produzan miles de mutacións que xeralmente se encontran nos cancros.
Análise de perigos e puntos de control crítico
Programa de autocontrol
A aplicación do sistema APPCC debe realizarse e verificarse atendendo ós criterios de flexibilidade, de modo que os niveis de esixencia poden variar segundo a actividade e tamaño do establecemento, é dicir, segundo o risco sanitario que represente a súa actividade. Determinadas empresas, de baixo risco, poden controla-los perigos mediante a aplicación de Guías de Prácticas Correctas de Hixiene ou Guías de Boas Prácticas.
Apuntamentos históricos
En 2005 publícase a norma ISO 22000, de Xestión en Materia de Seguridade Alimentaria, que engloba a filosofía do control e prevención de perigos alimentarios na Norma de Calidade ISO.
Principio 3: Establece-lo límite ou límites críticos.
Para cada perigo considerado deberase establecer, nos correspondentes puntos de control crítico, os límites críticos que marquen a diferenza entre a aceptabilidade e a inaceptabilidade. É dicir, que indique se se conseguiu ou non a prevención, eliminación ou redución a niveis aceptables dos perigos identificados. Cada límite crítico debe ser establecido para cada parámetro nun punto de control crítico concreto, e o control da empresa debe vixiar que non se supera para asegurar que o PCC está baixo control.
Condado de Castela
O conde Fernán González (923-970), logra certa autonomía de León e consegue que o título de conde sexa hereditario, establecendo certo concepto de dinastía. Coñecido como Conde Lozano, derrotou a Abderramán III xunto co rei Ramiro II en San Esteban de Gormaz.
Odonatos
Os odonatos (Odonata) son unha orde de insectos carnívoros, que comprende as libélulas e os cabalos do demo. Os Odonata forman un clado, que existe desde o Triásico. Nesta orde describíronse unhas 5 900 especies.
Ánxel Romero Cerdeiriña
Ánxel Romero Cerdeiriña, nado en Riós o 3 de decembro de 1901 e finado o 22 de febreiro de 1987, foi un notario, escritor e político galego.
Traxectoria
Foi socio fundador do Seminario de Estudos Galegos. Colaborou en Nós, Lar e Lareira, e publicou en 1926 a novela curta O karma de Farruco Filgueira. Posteriormente aprobou oposicións e estableceuse como notario.
Odonatos
Ninfa
A ninfa acuática ten un corpo máis rexo e curto que o adulto e carece de ás. Os seus ollos son menores, as antenas máis longas e a cabeza é menos móbil que a do adulto. As pezas bucais están modificadas; o labio está adaptado formando un órgano prénsil para agarrar as presas. As ninfas dos cabalos do demo respiran por branquias externas situadas no abdome, mentres que as das libélulas respiran a través dun órgano situado no seu recto.
Tórax
O segmento frontal do tórax (protórax) leva un par de patas, e o sintórax leva os pares de patas medio e posterior e os dous pares de ás. Adoita haber unha liña escura (liña umeral) seguindo a sutura umeral, que discorre desde a base da á anterior cara á base da pata media. Hai frecuentemente unha banda anteumeral sobre a liña umeral.
Ricberht de Anglia Oriental
Sucesores
Cara a 630, o cristianismo fora restablecido en Anglia Oriental cando Sigeberht e Ecgric reinaron conxuntamente. Ecgric, que puido ser un subrei até a abdicación de Sigeberht en 634, parece que se mantivo pagán. non hai evidencia ningunha de que Ecgric adoptase ou promovese o cristianismo: Beda non escribiu nada indicando que fose cristián, en contraste co seu eloxio ao devoto Sigeberht, primeiro rei inglés en recibir un bautismo e educación cristiáns antes da súa sucesión.
Kings of Leon
Kings of Leon conseguiron éxito inicialmente no Reino Unido con nove sinxelos que entraron no top 40 dese país, gañando dous premios BRIT en 2008, e conseguindo que os tres dos seus álbums estivesen no top 5 da lista británica de álbums. O seu terceiro disco, Because of the Times, tamén conseguiría acadar o número 1. Despois de editar Only by the Night en setembro do 2008 conseguiría o éxito no seu país natal, os Estados Unidos. Os sinxelos "Sex on Fire", "Use Somebody" e "Notion" chegaron ao primeiro posto da lista Hot Modern Rock Tracks. O seu quinto álbum, Come Around Sundown, foi lanzado o 18 de outubro do 2010.
José Cafranga
Traxectoria
Licenciado en leis pola Universidade de Salamanca, casou en 1804 con Francisca de Pando e é destinado, en 1807, tras unha etapa docente, na Secretaría do Despacho de Graza e Xustiza. A súa postura anti-francesa fai que, tras a invasión napoleónica, deba exiliarse a Portugal. Á volta de Fernando VII acompaña ao marqués de Cerralbo en varias misións diplomáticas.
Foi despois Gobernador do Consello de Indias, Prócer do Reino nas Cortes e Senador en dúas lexislaturas, a de 1837 e a de 1845. A partir de 1845, foi senador vitalicio.
Carlos Martínez de Irujo
Traxectoria
Afiliado ao Partido Moderado, dende o 28 de xaneiro de 1847 presidiu un gabinete de tendencia conciliadora para suceder a Francisco Javier de Istúriz, que foi derrocado o 28 de marzo pola oposición do xeneral Serrano, amante da Raíña. Desempeñou o Ministerio de Estado durante o terceiro goberno de Ramón María Narváez, entre o 23 de outubro de 1847 e o 29 de xullo de 1848 e, en 1850, foi embaixador en París, cargo do que foi substituído por Bravo Murillo.
Refraneiro galego sobre o burro
300px|Ben vai a vella na burra cando é súa|miniatura O burro ó sol fai sombra|miniatura|250px
Eleccións municipais en Nogueira de Ramuín
Estes foron os resultados das eleccións municipais no concello de Nogueira de Ramuín dende 1979. miniatura|dereita|[[Galería de imaxes de casas dos concellos de Galicia|Casa do concello de Nogueira de Ramuín]]
Santa Brígida
Xeografía
Xeograficamente, Santa Brígida presenta unha forma rectangular e sitúase no sector nordeste das medianías de Gran Canaria. Ten unha extensión de 23,81 km² e unha poboación de 18.919 habitantes (Instituto Nacional de Estadística, xaneiro de 2007). A altitude da cabeceira municipal é de 520 metros sobre o nivel do mar.
A Igrexa, San Vicente do Grove, O Grove
Toponimia
A orixe do topónimo é o latín, o lugar da igrexa.
Vilarello, Dozón
Santo André de Vilarello é unha parroquia que se localiza no norte do concello de Dozón. Segundo o IGE en 2011 tiña 104 habitantes (54 homes e 50 mulleres), distribuídos en 2 entidades de poboación, o que supón unha diminución en relación ao ano 1999 cando tiña 124 habitantes.
Radamantis
Foi expulsado de Creta cando o seu irmán, Minos, se fixo co poder (dise que o expulsou por celos da súa popularidade). Radamantis foi parar a Beocia, onde casou con Alcmena (a que fora nai de Heracles, xa viúva de Anfitrión).
Gádidos
Os gádidos (familia Gadidae) son peixes mariños da orde Gadiformes. Inclúe especies de grande importancia comercial coma o bacallau, burro, merlán, abadexo ou a faneca, e constitúe a segunda familia, despois dos clupeidos, en volume mundial de pesca. .
Mother Jones (revista)
Historia e características
Cunha tirada de 233.000 exemplares, Mother Jones é longamente a máis lida publicación progresista dos Estados Unidos. Monika Bauerlein e Clara Jeffery traballan como coeditoras.
Canal Sur 2
Historia
Comezou as súas emisións o 5 de xuño de 1998 baixo o nome de Canal 2 Andalucía, conmemorando o centésimo aniversario do nacemento de Federico García Lorca. Dez anos máis tarde, o 5 de xuño de 2008, foi renomeada como Canal Sur 2 e renovouse a imaxe corporativa da cadea.
Estomatite aftosa
Barreira de mucosa
O grosor da mucosa pode ser un factor importante na estomatite aftosa, dado que as aftas adoitan formarse nas superficies de mucosa non queratinizante máis finas da boca. Os factores que diminúen o grosor da mucosa incrementan a frecuencia de aparición das aftas, e os factores que incrementan o grosor da mucosa presentan unha correlación cunha diminución da ulceración. As deficiencias nutricionais asociadas coa estomatite aftose (deficiencias de vitamina B12, ácido fólico e ferro) poden provocar unha atrofia do grosor da mucosa oral.
Epidemioloxía
A estomatite aftosa afecta a entre o 5% e o 66% da poboación mundial, cun 20% de individuos na maioría de poboacións presentando a condición en certo grao. Isto fai que sexa a doenza máis común da mucosa oral. A condición dase en todo o mundo, pero é máis común nos países desenvolvidos.
Montemar, San Vicente do Grove, O Grove
Montemar é un lugar da parroquia de San Vicente do Grove no concello pontevedrés do Grove, na Comarca do Salnés. Tiña unha poboación censada de 5 habitantes no ano 2016 segundo datos do IGE, dos que 3 eran mulleres e 2 homes, o que representa un forte descenso en relación ó ano 2010, cando tiña 12 veciños, para case alcanzar os 6 veciños que tiña en 2004.
Carl Wernicke
Traxectoria
Pouco despois que Paul Broca publicara os seus descubrimentos de déficits de linguaxe por lesión no que agora se coñece co área de Broca, Wernicke comozou a súa propia investigación sobre os efectos dos traumas no cerebro e as súas investigacións levaron a que unha zona do cerebro fundamental na decodificación auditiva da área lingüística leve o seu nome, área de Wernicke, así como tamén a afasia a ela asociada, a encefalopatía de Wernicke.
Meridiano de Greenwich
O meridiano de Greenwich é o semicírculo imaxinario que une os polos e pasa por Greenwich, máis precisamente polo antigo observatorio astronómico deste suburbio de Londres.
Antigamente a maioría das mariñas de Europa continental usaban o meridiano da illa canaria de El Hierro. Así a todo, existiron moitas outras referencias.
Ioan Gruffudd
Ioan Gruffudd, nado o 6 de outubro de 1973 en Llwydcoed, é un actor galés de cinema, televisión e teatro.
Pasaporte da República de Malta
O pasaporte é o documento de identidade de recoñecemento dos cidadáns da República de Malta para as súas viaxes fóra da Unión Europea e do Espazo Económico Europeo.
Leipsoí
Leipsoí (grego: Λειψοί), tamén:Lipsi) é un pequeno grupo de illotes situado na zona norte do arquipélago do Dodecaneso, en Grecia, ao sur da illa de Samos e ao norte de Leros. Leipsoí é a illa máis grande do grupo, e está comunicada polos transbordadores que pasan entre Patmos e Leros, máis grandes e mellor comunicadas, e na ruta principal dun transbordador semanal que parte do Pireo, o porto de Atenas. A poboación principal de Lipsi é pintoresca, aínda que de escaso interese arquitectónico.
A Ferraría, Coiro, A Laracha
A Ferraría é un lugar da parroquia de Coiro no concello coruñés da Laracha na comarca de Bergantiños. Tiña 14 habitantes no ano 2009 segundo datos do Instituto Nacional de Estadística, dos cales eran 4 homes e 10 mulleres.
Economía de Myanmar
280px|left|thumb|Centro de [[Yangon.]] Antes da pandemia de COVID-19 e do golpe de estado de febreiro de 2021, a situación económica de Myanmar presentaba descensos masivos da pobreza, un rápido crecemento económico e unha mellora do benestar social. Non obstante, desde o golpe, a asistencia estranxeira cesou da maioría das fontes de financiamento. O investimento estranxeiro oscila segundo os anos e as conxunturas, e o subdesenvolvemento, o cambio climático e o investimento desigual ameazan o progreso e a planificación da sustentabilidade.
O Outeiro, San Vicente do Grove, O Grove
Toponimia
A orixe do topónimo é o latín, que é unha parte alta ou elevación do terreo.
Terapia hormonal para transxénero
Seguridade
Segundo informes, un estudo que se presentará en ENDO 2019 (a conferencia da Sociedade Endócrina) mostra que, mesmo despois dun ano de tratamento coa hormona testosterona, un home transxénero pode preservar o seu potencial de fertilidade.
ICD-10
O sistema ICD-10 require que os pacientes teñan un diagnóstico de transexualidade ou trastorno de identidade de xénero da infancia. Os criterios para a transexualidade inclúen:
A Peroxa
Xeografía
O concello, situado na comarca de Ourense, ten 54,5 km². O seu relevo está estruturado en tres zonas: unha de montaña baixa (entre 600 e 800 m), que abrangue as parroquias de Souto, Mirallos, Toubes, Armental e parte de Celaguantes. A topografía é bastante accidentada, formada por numerosas lombas desgastadas pola erosión.
Historia
Durante a Idade Media foi significativa a presenza do Conde de Ribadavia, que chegou a dominar a maior parte das parroquias que integran o municipio. Tamén foi importante o señorío exercido pola diocese de Ourense, que administrou Vilarrubín e Toubes, mentres que a parroquia de Armental pertenceu ao señorío de Pedro Losada e a de Beacán ao mosteiro de Santo Estevo de Ribas de Sil.
Festas
A romaría da Virxe das Neves (Graíces) celébrase a primeira semana de agosto.
A romaría da Virxe do Santo Amparo (Carracedo) celébrase o segundo domingo de setembro, nunha pequena capela no Campo do Amparo.
Biblioteca Galega de Clásicos Universais
Descrición
A primeira entrega, o domingo 4 de setembro de 2005, gratuíta, foi Romeo e Xulieta (o número 4 da colección).
Hans von Bülow
Traxectoria
A finais dos anos 1880 estableceuse en Hamburgo, aínda que seguiu realizando xiras, tanto dirixindo como tocando o piano.
Alvéolo dentario
Estrutura e función
miniatura|150px|Alvéolo dentario do segundo [[Dente|premolar dun bovino]]
Forza Aérea de Francia
O xefe de Estado Maior da Forza Aérea Francesa (CEMAA) é un subordinado directo do Xefe do Persoal de Defensa (CEMA).
Coto de Gaio, Randufe, Tui
Coto de Gaio é un lugar da parroquia de Randufe, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 270	habitantes (132 homes e 138 mulleres), un aumento de 7 habitantes respecto ao ano 1999.
Montmartre
O arrabalde foi berce dos impresionistas, da bohemia parisiense do século XIX e importante teatro de batallas durante a guerra franco-prusiana e a Comuna.
Fogar de artistas
Formáronse asociacións artísticas como Les Nabis e os Incoherents, e artistas como Vincent van Gogh, Pierre Brissaud, Alfred Jarry, Gen Paul, Jacques Villon, Raymond Duchamp-Villon, Henri Matisse, André Derain, Suzanne Valadon, Pierre-Auguste Renoir, Edgar Degas, Maurice Utrillo, Toulouse-Lautrec, Théophile Steinlen, do mesmo xeito que "expatriados" afroamericanos como Langston Hughes traballaron e crearon algunhas das súas obras mestras alí.
O Montmartre contemporáneo
Un tren funicular, o funicular de Montmartre, xestionado pola RATP, ascende polo outeiro dende o sur, mentres que o servizo de autobús a circunda.
Cincenta
Teatro
A versión de Rodgers e Hammerstein tamén foi algunha vez representada en vivo. Unha versión moi exitosa tivo lugar en 1958 no Coliseu de Londres cun elenco que inclúe a Tommy Steele, Yana, Jimmy Edwards, Kenneth Williams e Betty Marsden. Bobby Howell foi o director musical. A versión de 2005 que caracterizou Paolo Montalbán tivo un elenco etnicamente diverso, como a versión de TV de 1997.
Andalucía Televisión
Andalucía Televisión é a cadea de televisión de Radio y Televisión de Andalucía que emite en Europa. Comezou as súas emisións internacionais en 1996 cando só TV3 o facía.
Reino de León
O Reino de León foi un dos reinos medievais da Península Ibérica que perviviu administrativamente ata o século XIX e que tivo a súa orixe no chamado territorio legionese, aquel que circundaba a cidade de León e que lle deu o nome ao reino.
Orixe e problemática historiográfica
Se o Reino de León nace no ano 910 para a tradicional historiografía española-castelá, gran parte da galega defende que tras esa denominación e da de Reino de Asturias ocúltase o nome de Galicia como propio do reino. Para esta parte da historiografía é indiscutible a pertenza da cidade de León e do seu territorio a Galicia, que tanto a cartografía medieval como os documentos dos séculos IX e X expresan nitidamente.
Séculos XI-XII: o expansionismo leonés
miniatura|250px|Reconstrución do estandarte da coroa de León, en tempos de Afonso VII. Segundo estudos [[Vexiloloxía|vexilolóxicos, a disposición da figura do león tería evolucionado desde a "pasante" orixinal, ata a posición "rampante".A bandeira medieval do reino de León, Ricardo Chao Prieto. Bandeiras, n.º 98, Sociedade Española de Vexiloloxía.]] Na época de Afonso VII O Emperador (1126-1157), reis de toda a península ibérica e sur de Francia decláranse os seus vasalos. Aos poucos a idea imperialista leonesa entra nun rápido declive e en non moito tempo extinguirase; así tras unha etapa de esplendor imperial a unidade desvanécese, desaparecendo tamén o título de emperador de León.
Con Afonso IX o reino esténdese por Estremadura, logrando unha grande expansión territorial. O século XIII vai ser un período en que os reinos peninsulares viven un auxe dos sentimentos nacionalistas. A expansión territorial dos reinos de Portugal e Castela, que ameazaban con pechar a saída ao sur do reino de León e a pretensión dos reis de Castela de anexionarse o reino provocou constantes conflitos bélicos entre os reinos de León, Portugal e Castela. Estas guerras tiñan como aliados ocasionais aos reinos de taifas, que participaban alternativamente ao lado de calquera dos reinos cristiáns. Consecuencia directa diso será que o reino de León non participe na batalla das Navas de Tolosa, chegando por iso a ser excomungado o soberano leonés polo Papa. Á súa morte, o rei ordena manter a independencia de León, declarando herdeiras ás súas fillas, e garantes da mesma ás ordes de cabalería. Con todo, Fernando III de Castela, contravindo o testamento do seu pai e vulnerando os dereitos lexítimos da nova raíña viúva, se anexiona o reino de León colocándoo ante a perspectiva dunha guerra. Afonso IX tamén crea un Estudo Xeral que en tempos do Afonso X de Castela convértese na actual Universidade de Salamanca.
Século XII: elo entre a cristiandade e o islam
O Camiño de Santiago non fará senón potenciar o intercambio de saber entre os reinos de Castela, León e Europa, en ambos sentidos.
Hubertine Auclert
Primeiros anos
Naceu nunha familia de boa posición social, era a quinta de sete irmáns. A pesar diso, tivo na súa familia exemplos de rebeldía contra a autoridade establecida pois seu pai, un rico granxeiro republicano que fora alcalde de Sant-Priest-en-Murat ao comezo da Segunda República en 1848, tralo golpe de estado de Napoleón Bonaparte en decembro de 1851, foi destituído e negouse a colaborar co Segundo Imperio, converténdose nun feroz opositor. Igualmente, a súa nai adicouse a axudar ás mulleres solteiras, que eran rexeitadas socialmente, a atopar un traballo.
Ao nove anos foi internada nun colexio relixioso en Montmarault onde realizou os seus estudos; o seu pai faleceu cando ela tiña trece anos e, moi crente, pensou en ordenarse relixiosa na congregación de San Vicente de Paul, mais non foi aceptada.
Abandonou o convento en 1864 para aloxarse coa súa nai na casa do seu tío. Á súa morte en 1866, o seu irmán internouna nun convento en Montluçon. Considerada demasiado independente polas relixiosas, foi expulsada por segunda vez da vida monacal en 1869. Este rexeitamento que considera inxustificado fai xurdir nela un resentimento anticlerical.
A súa loita
Foron
San Vicente do Mar, San Vicente do Grove, O Grove
Trátase dunha zona residencial que incrementa notablemente a súa poboación no verán.
Allied Dunbar Premiership 1998-1999
A tempada 1998-1999 da Allied Dunbar Premiership foi a duodécima edición da liga inglesa de rugby, creada pola RFU en 1987. A liga tomaba o nome Allied Dunbar do seu principal patrocinador, unha antiga compañía de seguros.
Willy Hernangómez
NBA
Hernangómez declarouse elixible para o Draft da NBA de 2015, onde foi elixido na 35ª posición polos Philadelphia 76ers. Na mesma noite do Draft, os seus dereitos foron traspasados ós New York Knicks. O 8 de xullo de 2015, asinou o seu contrato cos Knicks. Debutou co equipo no primeiro partido da tempada, anotando 4 puntos en 9 minutos de xogo na derrota por 117-88 contra os Cleveland Cavaliers.
Robert Schul
Traxectoria
Schul, naceu e creceu nunha granxa de West Milton, Ohio, e empezou a correr no instituto. Aínda así, os seus resultados durante a súa estancia na Universidade de Miami non foron destacados. En 1959 uniuse ás forzas aéreas onde continuou adestrando. En 1961 coñeceu ao adestrador húngaro Mihaly Igloi. Baixo a tutela de Igloi finalizou terceiro no Campionato nacional de 3.000 m valados. Debido a diversas lesións a súa explosión non chegou ata 1964.
Farm
Farm estreouse no número 29 da Billboard 200, e a publicación Pitchfork Media elixiuno o 36 mellor disco do ano na súa lista dos 50 mellores álbums do 2009.
Cincenta (homónimos)
Teatro
A versión de Rodgers e Hammerstein tamén foi algunha vez representada en vivo. Unha versión moi exitosa tivo lugar en 1958 no Coliseu de Londres cun elenco que inclúe a Tommy Steele, Yana, Jimmy Edwards, Kenneth Williams e Betty Marsden. Bobby Howell foi o director musical. A versión de 2005 que caracterizou Paolo Montalbán tivo un elenco etnicamente diverso, como a versión de TV de 1997.
Arnois, A Estrada
Xeografía
Dista da Estrada uns 13 km. Pasan por Arnois a estrada N-525 (Santiago a Ourense) e a provincial de Callobre á Ponte Ledesma. As demais vías consisten en camiños veciñais e as pontes Ulla e Eileixido.
Yasunari Kawabata
Yasunari Kawabata (川端 康成, かわばた やすなり), nado en Osaca o 11 de xuño de 1899 e finado o 16 de abril de 1972, foi un escritor xaponés, o primeiro dese país en gañar o premio Nobel de Literatura en 1968. miniatura|Monumento a Kawabata.
Lingua abkhaza
Escrita
A Academia de Lingua e Literatura Abkhaza, fundada no 1925, actualmente denominado Instituto Abkhazo de Estudos e Investigacións Culturais é a institución encargada de codificar a lingua, publica a revista, Apsuattsaara.
Bob Lanier
Robert Jerry Lanier, Jr., nado en Buffalo, Nova York, o 10 de setembro de 1948 e finado o 10 de maio de 2022, foi un antigo xogador profesional de baloncesto da NBA que xogou en Detroit Pistons e Milwaukee Bucks. Asistiu ao Instituto Buffalo's Bennett até a súa gradación en 1966, e á Universidade de St. Bonaventure, en Olean, Nova York.
Voo 370 de Malaysia Airlines
Pasaxe e tripulación
Segundo Malaysia Airlines, o capitán do voo era un malaisiano de 53 anos cunha experiencia de 18.365 horas de voo que entrara na compañía en 1981. O primeiro oficial tamén era malaisiano, de 27 anos, con 2.763 horas de voo, e empregado desde 2007.
Segundo a listaxe publicada pola aeroliña había pasaxeiros de 15 nacionalidades diferentes, todos os 12 tripulantes eran de nacionalidade malaisiana.
Memorias de Idhún
Argumento
No segundo libro, os personaxes deben aprender a convivir e continúa o desenvolvemento emocional, xa en Idhún. Deben preparar a rebelión e o unicornio e dragón deben derrotar a Ashran. Porén pronto se descobre que todo a loita non é máis có comezo dunha gran guerra divina.
Epicureísmo
Contexto histórico
Coa morte de Alexandre o Grande no ano 323 a.C., iniciouse o período helenístico da cultura grega, que se prolongou ata o século VI d.C. Este período caracterizouse porque as cidades gregas caeron baixo o dominio militar de grandes imperios coma o Persa ou o Romano.
Filosofía epicúrea
Epicuro distinguía entre tres clases de apetitos:
Siniestro Total
Circunstancias previas
A finais da década de 1970 a Antón Reixa regaláronlle unha batería. Porén, este, vendo que non a utilizaría, regaloulla á súa vez a Julián Hernández coa condición de que formara un grupo de música. En 1979, Hernández coñeceu no instituto a Miguel Costas e a Alberto Torrado, e nese mesmo ano contactou con eles Javier Soto. No verán formaría con eles e dúas persoas máis, para cumprir a súa promesa con Reixa, un sexteto que levaba por nome El Sexteto del Blues, que realizou un único concerto o 26 de agosto de 1979 en Vigo, para se disolver despois. Neste grupo, Miguel Costas e Javier Soto tocaban a guitarra, Alberto Torrado o baixo e Julián Hernández a batería.
Sona
A pesar do fracaso antes de tempo da súa actuación en TVE, Siniestro Total trátase xa dun grupo moi coñecido e promocionado sobre todo polos seus concertos, onde a diversión —e o caos— está asegurada. É precisamente nun destes concertos, pouco despois da Primera Fiesta de Diario Pop, cando nunha actuación na Sala Zeleste de Barcelona, dende a primeira fila guíndanlle un botellazo na perna a Germán. Debido a este suceso, o grupo ten que saír actuar sen cantante uns días máis tarde, o 4 de febreiro, na discoteca La Mandrágora en León. Tamén durante ese concerto unha das espectadoras, chamada Cuca, botou unha botella ao escenario, que lle deu na cara a Miguel, provocándolle diversos cortes no rostro. Esta é a razón pola que Alberto e Julián permaneceron o resto da noite, mentres Miguel foi atendido na casa de socorro por diversos cortes e contusións, repetindo: «Non volvemos actuar» aos presentes.
Abandono do vocalista
No mes de marzo de 1986 editouse o recompilatorio Grandes éxitos, formado por rarezas, caras b e temas inéditos. Ese mesmo mes a banda iniciou unha xira por toda España.
Juan Ignacio Otero
Juan Ignacio Otero Couceiro, coñecido como Otero, Floreal e Parrocho, nado na Coruña o 1 de xuño de 1929 e finado na mesma cidade o 27 de xullo de 2019, foi un exfutbolista galego. Xogaba de porteiro e destacou no Deportivo da Coruña, o Betis e o Granada.
Traxectoria
Na tempada 1952–53 comeza a xogar no Deportivo da Coruña, co que debutou en Primeira División o 14 de setembro de 1952, ante o FC Barcelona. Tras alternar a titularidade, acabou ocupando o posto do emblemático Juan Acuña, retirado en 1954. Un ano máis tarde, o club coruñés sumaba o primeiro Trofeo Teresa Herrera da súa historia.
Inmaculada Paz-Andrade
dereita|miniatura|Necrolóxica no Diario de Pontevedra.
Xildas
Outras tradicións
En Gales Norte, existe unha forte tradición que coloca a decapitación de Huail, o irmán de Xildas, en Ruthin, ao norte de Gales, onde se cre que está a verdadeira pedra da execución, na praza da vila. Outro irmán de Xildas, Celyn ap Caw, tiña a súa base en Garth Celyn na costa norte de Gwynedd.
Antonio Muíña Pena
Antonio Evaristo Muíña Pena, nado en Friol o 21 de febreiro de 1952, é un médico e político galego do PPdeG.
Francesco Petrarca
Traxectoria
Viaxou intensamente por Europa e traballou como embaixador. Gustáballe escribir cartas e tivo a Boccaccio como un dos seus amigos. Durante as súas viaxes coleccionou manuscritos antigos e foi dos primeiros que redescubriu o coñecemento da Roma e a Grecia Antiga. Entre outras realizacións, participou da primeira tradución latina de Homero e en 1345, descubriu persoalmente unha colección inédita de cartas de Cicerón. Desdeñando o que cría ser a ignorancia dos séculos que precederon o seu tempo, dise que Petrarca usou a expresión "Idade das Tebras" para referirse á Idade Media.
San Cibrao das Viñas
Xeografía
O concello, de 37,4 km², sitúase no noroeste da provincia de Ourense. Limita ao norte con Ourense e Pereiro de Aguiar, ao leste con Paderne de Allariz, ao oeste con Barbadás e ao sur coa Merca e Taboadela. As principais vías de comunicación son a estrada N-525 (Benavente - Santiago de Compostela), a estrada N-540 (Ourense - Maceda), a estrada N-120 (Vigo - Logroño), e a autovía A-52.
Arquieparquía católica ucraína de Przemyśl-Varsovia
Historia
En 1981 o primado de Polonia Józef Glemp creou dúas vigairías para os grecocatólicos en Polonia. Como vigairo do sur do país foi nomeado Jan Martyniak, quen o 20 de xullo de 1989 foi nomeado bispo auxiliar de Przemyśl. En 1991 Khoma renunciou ao cargo, e Martyniak foi nomeado bispo de Przemyśl co restabelecemento das liberdades para os greco-católicos.
Hercules (constelación)
Visualización alternativa
A estrela β Her pertence á man dereita estendida do heroe, chamada tamén Kornephoros.
Outros artigos
dereita|250px|miniatura|Imaxe de Hércules ou Heracles.
Francisco Iglesias Brage
A enxeñería civil
Está soterrado en Ferrol, no cemiterio de Catabois. No ano 2000, polo seu centenario, o concello de Ferrol tributoulle unha homenaxe. O seu arquivo e biblioteca pertence ao Arquivo do Reino de Galicia.
Mohamed Gammoudi
Traxectoria
Nos Xogos do Mediterráneo de Tunisia 1967 conseguiu revalidar os seus títulos de 5.000 e 10.000 metros. Desta vez chegou como un dos favoritos á Olimpíada de México. Na final dos 10.000 metros estivo á fronte da proba case dende o comezo, tirando do grupo. Chegou á última volta xunto co queniano Naftali Temu e o etíope Mamo Wolde, que o superaron e tivo que conformarse coa medalla de bronce.
Sean Kelly
Carreiras dun día
Gañou tres veces o Giro da Lombardía, en 1983, 1985 e 1991. En dúas ocasións a París-Roubaix, en 1984 e 1986, as mesmas que a Liexa-Bastogne-Liexa, en 1984 e 1989, e a Milán-San Remo, en 1986 e 1992. O Gran Premio das Nacións gañouno en 1986.
Grandes Voltas
Ao seu avultado palmarés resistíanselle as voltas de tres semanas. Deste xeito, a súa preparación centrouse en mellorar as súas condicións na montaña co fin de non afundirse ante os ataques dos grandes escaladores do momento como Luis Herrera, Robert Millar, Álvaro Pino ou Fabio Parra. Deste modo, arelaba acadar a complitude de campións como Laurent Fignon Greg Lemond ou Stephen Roche.
Na Vuelta ciclista a España de 1987 semellaba que ía acadar ese degorado triunfo, pero unha infección cando ía líder da proba a catro días do remate, provocou a súa retirada a prol de Luis Herrera. Sería ao ano seguinte, en 1988 cando acadou por fin a súa vitoria na xeral grazas a súa superioridade nas probas contra o crono, batendo a Anselmo Fuerte o penúltimo día.
Astilleros Armada
Astilleros Armada é unha estaleiro galego con sede en Vigo, no barrio de Bouzas, adicado á construción e reparación de buques.
Alphonse Milne-Edwards
Traxectoria
A. Milne-Edwards foi profesor de ornitoloxía e mastozooloxía no Museo Nacional de Historia Natural de Francia desde 1876, do que foi director desde 1891.
José Manuel Mato Díaz
José Manuel Mato Díaz, nado en Paradela o 4 de maio de 1954, é un político galego do PPdeG.
Miruts Yifter
Na actualidade a versión máis aceptada sobre a súa data de nacemento é o 15 de maio de 1944, polo que tería 36 anos cando participou en Moscova.
Goslarita
Depósitos
Son bastante escasos. É un mineral secundario formado pola oxidación de minerais primarios de zinc en antigas minas de blenda. Ademais de diversos depósitos situados en Alemaña, cabe sinalar os existentes na antiga Checoslovaquia, Francia, España —na mina Almagrera (Huelva)—, Perú —Cerro de Pasco— e Bolivia.
Autosoma
600px|miniatura|center|Cariotipo feminino. Os pares 1-22 son autosomas. O par 23 está formado polos cromosomas sexuais, neste caso XX.
Rodrigo García Varela
Traxectoria
Empregado de Fábricas Coruñesas de Gas y Electricidad. Actor e director de escena, foi membro da Coral Polifónica El Eco, da Agrupación Lírica Coruñesa, da que foi director artístico, e da Agrupación Artística Coruñesa Ofelia Nieto. Dirixiu a segunda temporada do Conservatorio Nacional da Arte Galega (1920-1921).
Estoicismo
O Estoicismo é unha doutrina filosófica que foi fundada por Zenón de Citio cara a finais do século IV a.C. dentro do período helenístico (que seguiu á morte do rei macedonio Alexandre o Grande). O Estoicismo entrou en pugna coas escolas do Epicureísmo e o Escepticismo.
Contexto histórico
Coa morte de Alexandre o Grande no ano 323 a.C., iniciouse o período helenístico da cultura grega, que se prolongou ata o século VI d.C. Este período caracterizouse porque as cidades gregas caeron baixo o dominio militar de grandes imperios coma o Persa ou o Romano.
Callobre, A Estrada
Xeografía
A Fervenza de Callobre atópase no río Liñares, formando un singular espazo natural.
Estoicismo
Filosofía estoica
Os estoicos proclamaron que se podía acadar a liberdade e a tranquilidade soamente sendo alleo ás comodidades materiais, ás substancias estupefacientes e á fortuna externa, e adicándose a unha vida guiada polos principios da razón e a virtude (tal era a idea de imperturbabilidade ou ataraxia). Asumindo unha concepción materialista da Natureza, seguiron a Heráclito na crenza de que a substancia primeira se atopa no lume e na veneración do logos, que identificaban coa enerxía, a lei, a razón e máis a providencia atopadas na Natureza. A razón dos homes considerábase tamén parte integrante do logos divino e inmortal.
A doutrina estoica que consideraba esencial cada persoa como parte de Deus e membro dunha familia universal axudou a romper barreiras rexionais, sociais e raciais, e preparar o camiño para a propagación dunha relixión universal. A doutrina estoica da lei natural, que converte a natureza humana en norma para avaliar as leis e institucións sociais, tivo moita influencia en Roma e nas lexislacións posteriores de Occidente. Ademais tivo importancia en correntes e filósofos posteriores como Descartes e Kant. Hoxe en día utilízase o termo estoico para referirse á actitude de tomarse as adversidades da vida con fortaleza e resignación.
Campos da filosofía estoica
No campo da física retornaron á filosofía de Heráclito: todo está sometido ao cambio, ao movemento.
Revue Numismatique
Fundación e evolución
Desde os inicios do Renacemento, os príncipes e os humanistas amosaron interese pola numismática antiga e conformaron coleccións monetarias dentro dos seus gabinetes de antigüidades. No gabinete de Luís XIV, instalado inicialmente en Versalles e posteriormente en París, está a orixe do actual Gabinete de Medallas da Biblioteca Nacional de Francia. A partir do século XIX, ese interese esténdese ás moedas nacionais e aparece unha comunidade de afeccionados, ansiosos por poderen debater e comunicar as súas descubesrtas.
Nísiros
Xeografía
A súa superficie é de 41 km² sendo o seu punto máis alto unha cima de 638 m, de orixe volcánico. É o volcán máis novo do mar Exeo, sendo a súa última erupción en 1887. O cráter do volcán mide 4 km de diámetro. A illa está rodeada de catro illotes tamén de orixe volcánico dun dos cales, o illote de Yali, extráese a pedra pómez dunha mina que cobre un terzo da súa superficie e que ten cincuenta anos de actividade, case no centro de Nisiros, na meseta de Lakki, atópase o cráter do volcán extinto Polibotes, de 260 m de diámetro e unha profundidade de 30 m. O aire circundante está saturado por un forte cheiro a xofre e a paisaxe é lunar.
Toén
Historia
Da época castrexa queda o castro de Trelle, situado a uns 600 m de altitude, na parroquia de Trelle. Desde el divísanse os vales do Miño e do río Arnoia. É un castro de dous recintos en forma de dúas terrazas ovaladas, superpostas e concéntricas cinguidas polos seus respectivos terrapléns. O castro de Louredo está entre as parroquias de Mugares e Alongos (Freixendo), no límite co concello de Barbadás, emprazado no monte de Louredo (437 m). Nel acháronse numerosos útiles de pedra paleolíticos e neolíticos. Posteriormente foi un asentamento estratéxico na época castrexa, quizais formando parte doutros que controlaban o curso do Miño pertencentes á tribo dos "Coelerni" cuxa capital era Castromao, Celanova (Celanova). Descubriuse abundante cerámica indíxena e romana decorada na zona, así como dúas aras romanas (a Xúpiter e outra a Diana) conservadas no Museo Arqueolóxico de Ourense.
Consérvase dous documentos en lingua galega asinados polo cura e notario de Xestosa Pedro Martínez a mediados do século XIII: un de compra-venda do 3 de marzo de 1259, e outro de venda do 30 de marzo de 1260.
Lampris guttatus
miniatura|260px|Imaxe na que se pode ver o gran tamaño que pode acadar a [[lúa real.]] miniatura|260px|Espécime montado no Museu Nacional de História Natural e da Ciência de [[Lisboa.]] Lampris guttatus, coñecido vulgarmente en galego como lúa real, é unha especie de peixe osteíctio da clase dos actinopterixios, subclase dos neopterixios, infraclase dos teleósteos, orde dos lampriformes, e familia dos lámpridos, unha das dúas que comprende na actualidade (2020) o xénero Lampris.
Distribución e hábitat
Lampris guttatus é unha especie cosmopolita que vive en augas tropicais e temperadas. oceánico, epipeláxico e mesopeláxico. É relativamente pouco común, e encóntrase até profundidades de 0 a 500 m, frecuentemente entre os 100, e os 400 m.
Monotelismo
O monotelismo é unha doutrina cristiá que defende que en Xesús de Nazaret só existe unha única vontade: a divina. Está considerada como unha herexía pola Igrexa Católica e a Igrexa Ortodoxa. Emperadores bizantinos como Heraclio ou Constantino II impuxeron esta idea como medio para achegar aos monofisitas da Igrexa Siríaca e da Igrexa Ortodoxa Copta á autoridade imperial, nun momento en que a ameaza persa do Imperio Sasánida precisaba da máxima cohesión interna. Pouco despois, a expansión dos exércitos do islam facía necesaria a unidade de fe para sustentar a lexitimidade dun único poder no Imperio Bizantino. Moitos monofisitas abrían as portas ás forzas árabes como liberadores fronte a tiranía de Constantinopla.
O debate
O emperador reaccionou con contundencia e non dubidou en torturar e exiliar ao Papa Martiño I e en mutilar ao célebre teólogo Máximo o Confesor. Estes consideraban que o monotelismo supuña cuestionar a plena humanidade do home Xesús e, polo tanto, a plena comuñón entre a divindade do Logos e o corpo humano e a alma humana de Cristo coas súas potencias humanas de memoria, entendemento e vontade. Entendían que a integridade de Xesús como home, incluída a súa vontade, formaba parte esencial da fe apostólica transmitida dende un principio polas primeiras testemuñas e que así fora gardada polos Pais da Igrexa. A querenza popular por estes personaxes en boa parte da cristiandade non fixo máis que reafirmar a división. A cuestión non se arranxou ata a convocatoria do derradeiro concilio ecuménico: III Concilio de Constantinopla (680-681) onde se retomou a fe nas dúas vontades e se condenou ao papa xa finado Honorio como herexe.
Lampris guttatus
En Galicia
Hai pouco máis dun ano, na lonxa da Coruña subastouse unha lúa real, moi difícil de capturar nestas aguas. O exemplar, comprado por unha casa exportadora coruñesa, foi capturado por un arrastreiro do día con base no porto da Coruña, e acadou un extraordinario prezo en primeira venda. Foi enviado para un cliente de Vigo que, á súa vez, o exportará ao estranxeiro. «O seu destino será os fogóns», sinalou o responsábel da empresa. Aínda que a súa carne é algo dura de cortar e fibrosa, e que só se aproveita un 35 %, «porque ten moita merma, sobre todo polas espiñas que ten na zona vental». As industrias que traballan o atún vermello buscan este peixe para comercializalo. En Hawai é moi prezado, polo que é un dos pratos máis pedidos nos restaurantes. Adoita presentarse como sashimi, pero tamén se consome asado e afumado.
Polo Norte
Expedicións
O 2 de agosto de 2007 dous batiscafos rusos Mir realizaron unha inmersión no océano Glacial Ártico, no Polo Norte, e instalaron no fondo unha bandeira rusa, así como unha cápsula con mensaxes para xeracións futuras.
Juan Ángel Regojo
Traxectoria
Estudou enxeñería industrial e comezou a traballar na fábrica téxtil propiedade do seu pai en Redondela, que se dedicaba á fabricación e venda de camisas. Trala xubilación do seu pai, ocupouse el da dirección da empresa, a canda os seus irmáns. A firma expandiuse internacionalmente, e diversificou o seu produto coa entrada no sector da roupa de sport.
Meyers Leonard
Meyers Patrick Leonard, nado o 27 de febreiro de 1992 en Woodbridge, Virxinia, é un xogador de baloncesto profesional estadounidense que xoga nos Oklahoma City Thunder da National Basketball Association (NBA).
Traxectoria profesional
O 28 de xuño de 2012, Leonard foi elixido na 11ª posición do Draft da NBA de 2012 polos Portland Trail Blazers. O 13 de xullo de 2012, asinou o seu contrato de rookie cos Blazers.